  Анжелика Тихонова корреспондент Удмуртиысь фигуристка Алина Загитова Япониысь Сайтамын ортчись дунне чемпионатын вакчи программаез возьматонын нырысетӥ луиз. Со номерзэ янгышъёстэк быдэстӥз но 82,08 балл люказ, ивортэ RT. Алина Загитова Эндрю Ллойд Эберлэн «Призрак оперы» композициезъя нискылаз. Вераны кулэ, Удмуртиысь спортсменка компонентъёсыз понна баллъёсызъя дунне рекорд пуктӥз. Кыкетӥ луиз Япониысь Каори Сакамото, куинетӥ – Казахстанысь Элизабет Турсынбаева. Евгения Медведева та дырлы ньылетӥ мынэ, Софья Самодурова – укмысэтӥ. 22-тӥ южтолэзе спортсменкаос эрико программазэс возьматозы. Тодэ вайытом, Нидерландыысь Апелдорн карын ортчем паравелосипедистъёслэн дунне чемпинатазы Удмуртиысь Сергей Пудов 3-тӥ инты басьтӥз. Нош Италиысь Линьяно-Саббьядоро карын ортчем суй-пыдзыя сӧсыр луись но йырвизь висёнъёсын спортсменъёс пӧлын ӝӧквыл теннисэн шудонъя «Lignano Open 2019» калыккуспо турнирын Вотка карысь Надежда Пушпашева азвесь медальёс утӥз.   Тегъёс: Спорт Удмуртия Япония АлинаЗагитова  